มีเพศสัมพันธ์กับแฟนพอดีถุงยางขาดหลั่งใน และประจำเดือนแฟนมาพึ่งหายได้2วัน มีโอกาสท้องหรือไม่ และควรทำอย่างไรเพื่อไม่ให้ท้อง
สวัสดีค่ะ Tyty,หากถุงยางอนามัยฉีกขาด ก็จะมีโอกาสตั้งครรภ์ได้ ทั้งนี้ ให้ลองนับจากวันแรกที่มีประจำเดือนมา จนถึงวันที่มีเพศสัมพันธ์ หากนับได้ไม่เกิน 7 วัน ถือว่ายังอยู่ในระยะปลอดภัย โอกาสที่จะตั้งครรภ์นั้นมีน้อยมาก คือน้อยกว่า 1% ดังนั้น จึงไม่จำเป็นต้องทานยาคุมฉุกเฉิน แต่หากเลย 7 วัน นับจากวันแรกที่มีประจำเดือนมาไปแล้ว โอกาสที่จะตั้งครรภ์อาจมีได้ ในกรณีนี้ ก็ควรพิจารณาทานยาคุมฉุกเฉิน โดยควรรีบทานให้เร็วที่สุดหลังจากมีเพศสัมพันธ์ เพื่อให้เกิดประสิทธิภาพในการป้องกันการตั้งครรภ์ได้สูงสุดค่ะ